b'\n_START_ARTICLE_\nApepi I.\n_START_SECTION_\nPrestolno ime\n_START_PARAGRAPH_\nNeb-khepe\xc5\xa1-Re (nb \xe1\xb8\xabp\xc5\xa1 r\xcb\x81), A-kenen-Re (\xcb\x813 \xe1\xb8\xb3n n r\xcb\x81) in A-user-Re (\xcb\x813 wsr r\xcb\x81) so tri prestolna imena (priimki), ki jih je uporabljal Apepi v razli\xc4\x8dnih obdobjih svojega vladanja. V preteklosti so bili nekateri egiptologi prepri\xc4\x8dani, da sta bila dva faraona z imenom Apepi: Auserre Apepi in Akenenre Apepi. Slednji je zdaj znan kot Hamudi, ki je Apepija I. nasledil v  Avarisu. V zgodovini Egita je bil torej samo en faraon z imenom Apepi ali Apophis.  Apepijev prvi priimek je bil Nebkepe\xc5\xa1re ali  \xc2\xbbRe je gospodar mo\xc4\x8di\xc2\xab. Proti sredini svojega vladanja je privzel nov priimek Akenenre, kar pomeni \xc2\xbbRajeva mo\xc4\x8d je velika\xc2\xab. V zadnjem desetletju vladanja ali pribli\xc5\xbeno takrat je za svoj zadnji priimek izbral ime Auserre. Prevod zadnjih dveh imen je kljub razli\xc4\x8dnemu zapisu enak. Njegovo Horovo ime \xc5\xa0etep-tavi  je dokazano samo dvakrat (enkrat skupaj z  A-kenen-Re).  Napisano je na daritveni tablici  in na kamnitem bloku, odkritem v Bubastisu.\n_START_SECTION_\nVladanje\n_START_PARAGRAPH_\nApepi je si namesto gradnje lastnih spomenikov raje prisvajal spomenike prej\xc5\xa1njih faraonov, tako da je preko dveh sfing Amenemheta II. in dveh kipov Imireme\xc5\xa1a napisal svoje ime. Domneva se, da si je po smrti svojega predhodnika Kiana uzurpiral njegov prestol, ker je slednji za svojega naslednika izbral svojega sina Janasija. Apepija je nasledil Hamudi, zadnji Hiks na egip\xc4\x8danskem prestolu.  Hikse je z  Egipta pregnal faraon Ahmoz I. in ustanovil Osemnajsto egip\xc4\x8dansko dinastijo._NEWLINE_V ramze\xc5\xa1kem obdobju je Apepi I. omenjen kot \xc4\x8dastilec Seta kot edinega boga: \xc2\xbbZa svojega gospoda je izbral Seta in ni \xc4\x8dastil nobenega drugega bo\xc5\xbeanstva, razen njega\xc2\xab. Set je bil bog pu\xc5\xa1\xc4\x8dave in manifestacija zla,  zato  je njegovo \xc4\x8da\xc5\xa1\xc4\x8denja pomenilo \xc4\x8da\xc5\xa1\xc4\x8denje zla._NEWLINE_Vpra\xc5\xa1anje, ali je vladal tudi Gornjemu Egiptu, \xc5\xa1e vedo nima popolnega odgovora. Nekaj predmetov z njegovim imenom najverjetneje izvira  iz Teb v Gornjem Egiptu. Med njimi je bodalo  njegovim imenom, kupljeno na trgu umetnin v Luksorju.  Obstaja tudi sekira neznanega porekla, na kateri se kralj naslavlja z \xc2\xbbljubljenec Sobeka, gospodar Sumenuja\xc2\xab. Sumenu je sedanji Mahamid Qibli pribli\xc5\xbeno  24 kilometrov ju\xc5\xbeno od Teb, kjer  so v tebanski  grobnici odkrili tudi odlomek kamnite posode. Vsi omenjeni predmeti bi lahko bili tudi samo znak trgovanja z Gornjim Egiptom. Bolj problemati\xc4\x8den je kamnit blok s faraonovim imenom, odkrit v Gebeleinu. Blok se je obravnaval kot dokaz faraonove gradbene dejavnosti v Gornjem Egiptu in hkrati dokaz za vladavino Hiksov v Gornjem Egiptu. Ker blok ni posebno velik, je veliko znanstvenikov prepri\xc4\x8danih, da bi v Gebelein lahko pri\xc5\xa1el po plenjenju hi\xc5\xa1ke prestolnice in zato ni dokaz, da so Hiksi vladali v Gornjem Egiptu.\n_START_SECTION_\nDru\xc5\xbeina\n_START_PARAGRAPH_\nZnani sta Apepijevi sestri  Tani in  Zivat. Tani  je omenjena na vratih sveti\xc5\xa1\xc4\x8da v Avarisu in na daritveni mizi (Berlin 22487).  Zivat je omenjana na posodi, najdeni v \xc5\xa0paniji._NEWLINE_Princ Apepi, omenjen na pe\xc4\x8datu (zdaj v Berlinu), je bil zelo verjetno njegov sin. Apepi je imel tudi h\xc4\x8derko Herit. Njeno vazo so odkrili v grobnici v Tebah. Na Herit se v\xc4\x8dasih gleda kot na h\xc4\x8derko faraona Amenhotepa I., kar bi lahko pomenilo, da je bila poro\xc4\x8dena s tebanskim kraljem.  Vaza bi seveda lahko bila tudi del plena iz Avarisa po dokon\xc4\x8dni zmagi Amhoza I. nad Hiksi.'